钦定古今图书集成/明伦汇编/氏族典/第181卷 > 《廖用贤尚友录》 > 连世瑜
## 钦定古今图书集成/明伦汇编/氏族典/第181卷 > 《廖用贤尚友录》 > 连世瑜

按《尚友录》：“世瑜，乐清人，居左洞。同妻方氏，事母至孝，
母死，刻像奉之益恭。郡守张九成尝移文体访里人
王十朋，亲到其家，询诸比邻，咸称世瑜事亡如存，晨
昏馈食，经今十年，孝诚不替。九成馈酒礼之。淳熙中，
世瑜死，方氏年逾七十卒。其子士表、士则供奉益至。
郡守继上其事，诏旌表其门。”